На основу закључка стечајног судије Привредног суда у Пожаревцу од 12.1.2010. године, број предмета VI Ст. 8/2009 (нови број Ст. 22/2010), а у складу са чланoвима 109, 110 и 111 Закона о стечајном поступку («*Службени гласник Републике Србије» број 84/2004*), Националним стандардом број 5 о начину и поступку уновчења имовине стечајног дужника («*Службени гласник Републике Србије» број 43/2005*), стечајни управник стечајног дужника

**ДП «БОРАЦ» у стечају, Петровац на Млави**

 **Ул. српских владара бр. 295**

**О Г Л А Ш А В А**

**продају имовине стечајног дужника**

**ЈАВНИМ НАДМЕТАЊЕМ**

|  |  |  |
| --- | --- | --- |
| **Предмет продаје** је непокретна и покретна имовина коју чини: | Почетна цена у динарима | Депозит у динарима |
| Целина „Економија“- Земљиште и објекти са изграђеном инфраструктуром (локација „Економија“) на КП бр.2464 КО Петровац на Млави, уписани у ЛН бр. 6190 као друштвена својина, носиоца права ДП „Борац“, са обимом удела 1/1 и то:-**Кaтастарска парцела бр. 2464**, уписана као грађевинско земљиште изван грађевинског подручја, укупне површине 3ха 44а 80м2;**Објекат пољоприведе, бр. зграде 1**, уписане површине испод објекта 724м2, који фактички чине: надстрешница – радионица механизације и магацин горива и мазива;**Објекат пољоприведе, бр. зграде 2**, уписане површинеиспод објекта 403м2, који фактички чини магацин (бивше товилиште); **Објекат пољоприведе, бр. зграде 3,** уписане површине испод објекта 134м2, који фактички чине управна зграда површине 134м2 и ванкњижни објекат механичарска радионица фактичке површине 51,34м2;**Објекат пољоприведе бр. зграде 4,** уписане површине испод објекта 620 м2, коју фактички чини товилиште;**Помоћна зграда, бр. зграде 6,** уписане површине испод објекта 26м2, коју фактички чини портирница са хидрофорском кућицом;**Зграда пољопривреде, број зграде 7,** уписане површине испод објекта 620м2, коју фактички чини товилиште површине 620м2;**Зграда пољопривреде, број зграде 8,** уписане површине испод објекта 715м2, коју фактички чини товилиште;**Зграда пољопривреде, број зграде 9,** уписане поврпшине испод објекта 715м2, коју фактички чини товилиште;**Зграда пољопривреде, број зграде 10,** уписане површине испод објекта 193м2, коју фактички чини надстрешница – механичарска радионица;као и **базен за воду** површине 432м2 и **надстрешница** површине 200м2, на кп.бр. 2464, оба ванкњижно власништво стечајног дужника.-Опрема и инвентар по спецификацији која се налази у продајној документацији.  | **11.514.475,20** | **11.514.475,20** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **20.000,00** **динара**;

 Профактура се може преузети сваког радног дана закључно са **09.07.2018. године** у периоду од **9 до 14 часова**, уз обавезну телефонску најаву поверенику стечајног управника;

1. уплате **депозит** на текући рачун стечајног дужника број: **160 – 326977 - 09 код Banca Intesa ad, Београд** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је 09.07.2018. године).** У случају да се уместо депозита положи првокласна банкарска гаранција, оригинал исте се ради провере искључиво лично/директно мора доставити Служби финансија Агенције за лиценцирање стечајних управника, Теразије 23, 6. спрат, Београд, **најкасније до 09.07.2018. године до 15:00 часова** по београдском времену (GMT+2). У обзир ће се узети само банкарске гаранције које пристигну на назначену адресу у назначено време. Гаранција мора имати рок важења **до 03.09.2018. године.** Kопија гаранције доставља се поверенику стечајног управника заједно са обрасцем пријаве за учешће у продаји.
2. потпишу Изјаву о губитку права на враћање депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације сваким радним даном од дана објављивања огласа до **09.07.2018. године** у периоду **од 9:00 – 14:00 часова**, уз обавезну претходну најаву на телефон повереника стечајног управника **066/272862**.

Након уплате депозита, а најкасније до **09.07.2018.године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказа о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац појављује правно лице), овлашћење за заступање (оверено), уколико јавном надметању не присуствује потенцијални купац лично (за физичка лица) или законски заступник (за правна лица).

Јавно надметање одржаће се дана **16.07.2018. године у 11:00 часова** на адреси: Агенција за лиценцирање стечајних управника- Центар за стечај, Београд, Теразије 23, III спрат, соба 301. Регистрација учесника почиње 2 сата пре почетка јавног надметања, а завршава се 10 минута пре почетка јавног надметања**,** односно у периоду од 09:00 до 10:50 на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, иста мора уплатити износ депозита на рачун стечајног дужника у року од 2 радна дана од дана јавног надметања, а пре потписивања купопродајног уговора, након чега ће му бити враћена гаранција.

Закључењу уговора у законом прописаној форми, приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања уговора у законом прописаној форми. Ако проглашени купац одбије да потпише уговор у законом прописаној форми или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

**Сви порези и трошкови реализације купопродајног уговора додају се на постигнуту купопродајну цену и падају на терет купца.**

Овлашћено лице: повереник стечајног управника Небојша Јочић, контакт телефон 066/272862.